OpenLLM-France/wikimedia huggingface dataset:
# Serrat de la Creu (Sant Vicenç de Castellet)

El Serrat de la Creu és una serra situada al municipi de Sant Vicenç de Castellet (Bages), amb una elevació màxima de 491,8 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Bujalance

Bujalance és una localitat de la província de Còrdova, Andalusia, Espanya. Limita al nord-oest amb Pedro Abad i El Carpio, al nord amb Montoro i Villa del Río i al sud amb Còrdova i Cañete de las Torres.

## Etimologia

El nom de la ciutat apareix en l'època romana. Per a alguns va ser Calpurniana, per a altres Bursabolis, Borjalimar o Colonia Baetis. Uns altres creuen que el topònim actual neix dels termes Vogia i Laos (el poble de Vogia). Els àrabs la van anomenar Bury al-Hans, que significa Torre de la Colobra. D'aquí derivaria el nom actual: Buxalanç, Buxalance, Bujalance.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 8.163 | 8.204 | 8.156 | 8.051 | 8.088 | 8.066 | 7.995 | 7.915 | 7.870 | 7.832 |

## Personatges il·lustres

* Pedro Lavirgen Gil, tenor i catedràtic de cant.
* José Moreno Salazar, lluitador antifranquista.

## Enllaços externs

* Bujalance - Lloc web oficial
* Bujalance - Sistema d'Informació Multiterritorial d'Andalusia
# Gens Pletòria

La gens Pletòria (en llatí Plaetoria gens) va ser una gens romana d'origen plebeu.
No va produir cap persona distingida ni cap dels seus membres va arribar al consolat. A algunes monedes apareix amb el cognomen de Cestià (Cestonianus).
Alguns personatges de la família van ser:
* Gai Pletori, triumvir colonial i ambaixador
* Marc Pletori Cestià, edil curul segurament l'any 69 aC
* Pletori Nepot, senador romà
* Gai Pletori (Caius Pletorius) va servir com a qüestor a Àsia l'any 47 aC sota Domici Calví. Era partidari de Juli Cèsar.

## Referències

* ↑ [https://quod.lib.umich.edu/m/moa/acl3129.0003.001/389?rgn=pages;view=image;q1=PlaetoriusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+L'ttle,+Brown+&+Comp.,+1867,+p. 381. ]
* ↑ Hirti. De Bello Alexandrino 34
# El final de la violència

El final de la violència (títol original: The End of Violence) és una pel·lícula estatunidenca dirigida per Wim Wenders, estrenada el 1997. Ha estat doblada al català. També presenta una banda sonora amb la signatura de col·laboradors regulars Wenders (Jon Hassell, Ry Cooder, i Bono). La pel·lícula va ser lloada per uns pocs crítics selectes, però tenia mala acollida pel públic. Es va presentar al Festival de Cannes de 1997. La pel·lícula va tenir un pressupost de 5 milions de dòlars, i en va recaptar només 386.673 a la taquilla estatunidenca.
Com moltes altres pel·lícules americanes de Wenders, la pel·lícula va ser rodada en localitzacions múltiples, per exemple el Griffith Observatory al Griffith Park i el Santa Monica Pier.
Una escena a la pel·lícula mostra una recreació en viu de la pintura Nighthawks d'Edward Hopper.

## Argument

Tot li va bé al productor multimèdia Mike Max fins al dia en què la seva ajudanta l'informa que un informe confidencial dl'FBI ha aterrat a la seva bústia mentre que Page, la seva dona, amenaça de deixar-lo... En aquesta pel·lícula, Wim Wenders continua la seva reflexió sobre el poder de les imatges i de les històries.

## Repartiment

* Traci Lind: Cat
* Rosalind Chao: Claire
* Bill Pullman: Mike Max
* Andie MacDowell: Page
* K. Todd Freeman: Six O One
* Gabriel Byrne: Ray Bering
* Chris Douridas: tècnic
* Pruitt Taylor Vince: Frank Cray
* John Diehl: Lowell Lewis
* Soledad St. Hilaire: Anita
* Nicole Ari Parker: Ade
* Daniel Benzali: Brice Phelps
* Samuel Fuller: Louis Bering
* Marshall Bell: Xèrif Call
* Frederic Forrest: Ranger MacDermot

## Premis i nominacions
### Nominacions

* 1997. Palma d'Or

## Referències

* ↑ «El final de la violència». esadir.cat.
* ↑ «Festival de Cannes: The End of Violence» (en anglès).
* ↑ «The End of Violence». The New York Times.
# Campionat britànic de motocròs 1973

La temporada de 1973 del Campionat britànic de motocròs fou la 22a edició d'aquest campionat, organitzat per l'ACU. Aquell any s'introduí una nova cilindrada al campionat, 125cc, amb la qual cosa des d'aleshores es proclamaven tres campions britànics: 500, 250 i 125cc.

## Classificació final
### 500cc

| Posició | Pilot | Motocicleta | Punts |
| 1 | John Banks | Cheney BSA | 60 |
| 2 | Bryan Wade | Husqvarna | 28 |
| 3 | Vic Eastwood | Maico | 27 |
| 4 | Bob Wright | CCM | 20 |
| 5 | Andy Roberton | Husqvarna | 20 |
| 6 | Jim Aird | CCM | 16 |
| 7 | Malcolm Davis | Bultaco | 15 |
| 8 | Roger Harvey | Husqvarna | 11 |
| 9 | Ivan Miller | Husqvarna | 10 |
| 10 | Norman Barrow | CCM | 9 |

### 250cc

| Posició | Pilot | Motocicleta | Punts |
| 1 | Malcolm Davis | Bultaco | 61 |
| 2 | Andy Roberton | Husqvarna | 53 |
| 3 | Vic Allan | Bultaco | 46 |
| 4 | Bryan Wade | Husqvarna | 20 |
| 5 | Jim Aird | Maico | 16 |
| 6 | Ivan Miller | Husqvarna | 14 |
| 7 | Rob Taylor | Maico | 9 |
| 8 | Bob Wright | CCM | 6 |
| 9 | Alan Clarke | Husqvarna | 5 |
| 10 | Terry Dyer | Suzuki | 4 |

### 125cc

| Posició | Pilot | Motocicleta | Punts |
| 1 | Bryan Wade | Husqvarna | 67 |
| 2 | Malcolm Davis | Bultaco | 59 |
| 3 | Roger Harvey | Yamaha | 21 |
| 4 | Vic Allan | Bultaco | 17 |
| 5 | Ivan Miller | Husqvarna | 16 |
| 6 | Graham Noyce | Rickman | 12 |
| 7 | Dick Clayton | Husqvarna | 11 |
| 8 | Lewis Delve | Husqvarna | 11 |
| 9 | Dave Bickers | ČZ | 5 |
| 10 | Rob Donaldson | Rickman | 5 |

## Referències

* «Grande Bretagne - Auto Cycle Union» (PDF) (en francès). memotocross.fr, 24-02-2023. [Consulta: 27 febrer 2023].
* Berry, Ian. «British Motocross Champions 1966-74». A: Out Front! British Motocross Champions 1960-1974 (en anglès). High Wycombe: Panther Publishing, 2011, p. 13. ISBN 978-0-9564975-3-6.
# Federico Confalonieri

Federico Confalonieri (Milà, 1785 — Hospental, 1846) va ser un aristòcrata italià.
Va destacar-se com un dels caps del partit dels itàlics oposat a Napoleó. Va esdevenir carbonari i fou detingut el 1821 i condemnat a cadena perpètua. El 1835 li fou commutada la presó per la deportació a Amèrica però tornà Europa dos anys més tard i s'establí definitivament a Milà el 1840.

## Referències

* ↑ «Federico Confalonieri». Gran Enciclopèdia Catalana. Barcelona: Grup Enciclopèdia Catalana.
# Sidi Ghanem (Chichaoua)

Sidi Ghanem (en àrab سيدي غانم, Sīdī Ḡānim; en amazic ⵙⵉⴷⵉ ⵖⴰⵏⵎ) és una comuna rural de la província de Chichaoua, a la regió de Marràqueix-Safi, al Marroc. Segons el cens de 2014 tenia una població total de 9.326 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Campionat britànic de motocròs 1957

La temporada de 1957 del Campionat britànic de motocròs, anomenat a l'època ACU Scramble Drivers' Star, hauria d'haver estat la 7a edició d'aquest campionat, organitzat per l'ACU. No es va arribar a celebrar a causa del racionament de petroli subsegüent a la crisi de Suez, esdevinguda a finals de 1956.

## Referències

* ↑ Berry, Ian. «History of Motocross in Britain». A: Out Front! British Motocross Champions 1960-1974 (en anglès). High Wycombe: Panther Publishing, 2011, p. 5. ISBN 978-0-9564975-3-6.
* ↑ «Grande Bretagne - Auto Cycle Union» (PDF) (en francès). memotocross.fr, 24-02-2023. [Consulta: 27 febrer 2023].
# Bois du Cazier

El Bois du Cazier és un complex museístic de Marcinelli (Bèlgica) que compta amb un museu dedicat a la indústria, un museu sobre el vidre i un espai en memòria dels 262 miners de 12 nacionalitats diferents que van morir en l'accident que succeí a la mina el 8 d'agost de l'any 1956. Aquest espai de memòria permet conèixer aquest fatídic accident i de retruc la història de la immigració d'obrers de tot Europa, sobretot italians, a aquest territori miner de Bèlgica. Membre de la Coalició Internacional d'Espais de Consciència (www.sitesofconscience.org).
La Revolució Industrial s'inicia a la segona meitat del segle xviii al Regne Unit i produeix una sèrie de canvis econòmics, socials i tecnològics que modificaran totalment el sistema existent. Però perquè la Revolució Industrial es realitzés amb èxit va ser imprescindible el carbó, principal font d'energia per a la indústria i les comunicacions d'aquella època. Per aquest motiu els territoris on hi havia conques mineres com és el cas de la regió de Charleroi (Bèlgica) aviat van viure un fort creixement de població amb l'arribada d'obrers de tot Europa que venien a treballar les explotacions mineres, iniciant-se així una forta onada migratòria.

## Referències

* 1 2 «Bois du Cazier». Memorial Democràtic. Gencat. Arxivat de l'original el 19 de setembre 2016. [Consulta: 7 gener 2017].
# Georgios Lassanis

Georgios Lassanis (en grec: Γεώργιος Λασσάνης) (1793 - 1870) fou un activista polític revolucionari grec, natural del municipi de Kozani.
Va estudiar literatura i filosofia a Leipzig. L'any 1818 es va mudar a Odessa, on va impartir docència a l'escola de negocis de la comunitat grega. A l'Imperi Rus es va convertir en membre de Filikí Eteria, una organització secreta grega. L'any 1820 va abandonar l'ensenyament a Odessa i es va convertir en l'ajudant d'Aléxandros Ypsilantis. Lassanis i Ypsilantis van ser arrestats per les autoritats austríaques i se'ls va mantenir tancats en confinament durant set anys a Terezín. L'any 1827 van ser posats en llibertat per la insistència de l'emperador Nicolau I de Rússia. Després de la mort d'Ypsilantis, Lassanis va tornar a Grècia, on va participar en l'alçament revolucionari amb Dimítrios Ypsilantis. Després de l'establiment del primer estat grec, es va convertir en inspector general de l'exèrcit de l'est de Grècia, i el 1837 es va convertir en ministre de Finances. Va morir l'any 1870.
La mansió de Georgios Lassanis es conserva en un barri de Kozani, que porta el seu nom (Plateia Lassani), i s'utilitza com la cartoteca municipal. En el seu honor, el municipi de Kozani celebra, anualment al mes d'agost, el Lassaneia Festival, una festa amb teatre, concerts i esdeveniments esportius.

## Referències

* 1 2 3 «Georgios Lassanis» (en grec). Kozanh.gr. [Consulta: 7 gener 2014].
# Cala Lledó

La cala Lledó, Lladó, o del Lledó, coneguda també com a cala Mosca o de la Font del Lladó, és una platja natural del municipi de Roses (Alt Empordà), situada a la badia de Montjoi, al Parc Natural del Cap de Creus, a sis quilòmetres del centre urbà, entre la punta Falconera i la cala Murtra, en una zona de la costa amb penya-segats coberts de pins. Té una longitud de 20 m i una amplada de 10 m, formada per còdols i roques. S'hi practica el nudisme.
A la cala hi ha una antiga pedrera de marbre blanc, i les restes de la rampa per on es baixava la pedra, així com un embarcador, on a més de carregar el marbre als vaixells, sembla que es va utilitzar per abastir submarins alemanys cap el 1916.

## Referències

* ↑ «Playa Cala Lladó». Deplayaenplaya.com.
* ↑ «La doble vida del espía alemán de Roses». La Vanguardia, 10-05-2017.
# Nicole Vandenbroeck

Nicole Vandenbroeck (Meise, 9 de novembre de 1946 - 17 d'abril de 2017) va ser una ciclista belga que va combinar la carretera amb el ciclisme en pista. El seu principal èxit fou el Campionat del Món en ruta de 1973.

## Palmarès en carretera

* 1969
** Campiona de Bèlgica en ruta
* 1970
** Campiona de Bèlgica en ruta
* 1973
** Campiona del món en ruta
** Campiona de Bèlgica en ruta
* 1974
** Campiona de Bèlgica en ruta
* 1975
** 1a al Trofeu Alfredo Binda
* 1977
** Campiona de Bèlgica en ruta

## Palmarès en pista

* 1975
** Campiona de Bèlgica en Persecució
* 1976
** Campiona de Bèlgica en Persecució
* 1977
** Campiona de Bèlgica en Persecució
* 1979
** Campiona de Bèlgica en Persecució

## Referències

* ↑ «Nicole Van Den Broeck» (en (neerlandès)). deWielersite.net, 20-04-2017. [Consulta: 21 abril 2017].
* ↑ «Nicole Van Den Broeck, nueva campeona». Mundo Deportivo, 02-08-1973 [Consulta: 31 agost 2015].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Exarcat Apostòlic de Veneçuela

L'Exarcat Apostòlic de Veneçuela és una seu de l'Església Catòlica Siríaca. El 2014 tenia 20.300 batejats. Està regida per l'exarca Hikmat Beylouni. L'exarcat apostòlic estén la seva jurisdicció sobre tots els fidels catòlics de l'Església catòlica siríaca de Veneçuela. La seu de l'exarcat és la ciutat de Maracay, on hi ha la catedral de la Assumpció de Maria. El territori comprèn 4 parròquies. L'exarcat apostòlic va ser erigit el 22 de juny de 2001 com la butlla Ecclesiales communitates del papa Joan Pau II.

## Episcopologi

* Denys Antoine Chahda (28 de juny de 2001 - 13 de setembre de 2001 nomenat arxieparca de l'Arxieparquia d'Alep.
* Iwannis Louis Awad (17 de maig de 2003 - 1 de març 2011 renuncià)
* Hikmat Beylouni, des de l'1 de març de 2011

## Demografia

| any | població | població | població | sacerdots | sacerdots | sacerdots | sacerdots | diaques | religiosos | religiosos | parròquies |
| any | batejats | total | % | total | clergat secular | clergat regular | batejats per sacerdot | diaques | homes | dones | |
| 2009 | 5.000 | ? | ? | 5 | 5 | | 1.000 | 1 | | | 11 |
| 2010 | 5.080 | ? | ? | 5 | 5 | | 1.016 | 2 | | | 6 |
| 2014 | 20.300 | ? | ? | 5 | 5 | | 4.060 | | | | 4 |

## Referències

* ↑ CNEWA.org The Eastern Catholic Churches 2014 Arxivat 2014-08-22 a Wayback Machine. (anglès)

## Fonts

* Anuari pontifici del 2015 i anteriors, publicat a www.catholic-hierarchy.org a la pàgina Apostolic Exarchate of Venezuela (anglès)
* Esquema de la diòcesi a www.gcatholic.org (anglès)
# Campionat britànic de motocròs 1960

La temporada de 1960 del Campionat britànic de motocròs, anomenat a l'època ACU Scramble Drivers' Star, fou la 9a edició d'aquest campionat, organitzat per l'ACU. Si fins aleshores el campionat s'havia restringit a una sola cilindrada, 500cc, d'ençà d'aquesta temporada es disputà en dues, ja que s'introduí també la dels 250cc.

## Classificació final
### 500cc

| Posició | Pilot | Motocicleta | Punts |
| 1 | Jeff Smith | BSA | 28 |
| 2 | John Burton | BSA | 20 |
| 2 | Don Rickman | Metisse | 20 |
| 4 | Dave Curtis | Matchless | 10 |
| 5 | Brian Martin | BSA | 8 |
| 6 | John Draper | BSA | 6 |
| 7 | Arthur Lampkin | BSA | 6 |
| 8 | John Stallard | Triumph | 4 |
| 9 | Derek Rickman | Metisse | 3 |
| 10 | Vic Eastwood | BSA | 3 |
* ↑ John Burton i Don Rickman empataren a punts en la segona posició

### 250cc

| Posició | Pilot | Motocicleta | Punts |
| 1 | Dave Bickers | Greeves | 32 |
| 2 | Alan Clough | Dot | 12 |
| 3 | Joe Johnson | Greeves | 9 |
| 4 | Arthur Lampkin | BSA | 8 |
| 5 | Norman Crooks | Greeves | 6 |
| 6 | Ken Sedgley | Greeves | 6 |
| 7 | Jeff Smith | BSA | 6 |
| 8 | John Clayton | Greeves | 4 |
| 9 | Will reynolds | Dot | 4 |
| 10 | Ken Snell | Matchless | 4 |

## Referències

* «Grande Bretagne - Auto Cycle Union» (PDF) (en francès). memotocross.fr, 24-02-2023. [Consulta: 27 febrer 2023].
* Berry, Ian. «ACU Scramble Drivers' Star Winners 1960-65». A: Out Front! British Motocross Champions 1960-1974 (en anglès). High Wycombe: Panther Publishing, 2011, p. 12. ISBN 978-0-9564975-3-6.
# Boisbriand

Boisbriand és una ciutat a la província canadenca de Quebec, en el municipi regional del comtat de Thérèse de Blainville en la regió administrativa de Laurentides. Forma part de la regió metropolitana de Mont-real. Segons el cens del Canadà de 2011, la ciutat compta amb uns 26.816 residents i té una superfície de 27,75 quilòmetres quadrats. El llogaret jueu jasídic de Kiryas Tosh es troba dins de la municipalitat de Boisbriand, en la part oest. En 1963, el Rabí Meshulim Feish Lowy va traslladar la comunitat des de Mont-real, i actualment està formada per més de 300 famílies.
# Georgios Kaminis

Georgios Kaminis (grec: Γεώργιος Καμίνης) (15 de juliol del 1954, Nova York) és un polític grec del PASOK i el batlle d'Atenes. Va guanyar les eleccions municipals el 14 de novembre del 2010 amb un 51,6% dels vots, pel que va substituir en Nikitas Kaklamanis.
Va estudiar a la facultat de dret de la Universitat d'Atenes, on es va graduar el 1980. Més tard, va fer estudis de postgrau en Dret públic a la Universitat de París II, on va obtenir-ne el diploma el 1982, i després va obtenir un Doctorat d'État en Droit el 1989 a la Universitat de París I.

## Referències

* ↑ Ετήσια έκθεση 2003. ISBN 960-87641-1-4. http://www.synigoros.gr/annual03/10pararthmata.pdf (grec) PDF
* ↑ Who is the Greek ombudsman? [Consulta: 10 de març del 2010] (anglès)
* ↑ Malkoutzis, Nick; Harry van Versendaal In contest for the capital's heart and soul Arxivat 2011-08-16 a Wayback Machine., Athens Plus,(29 d'octobre del 2010) (anglès) PDF
* ↑ Προβάδισμα ΠΑΣΟΚ σε οκτώ περιφέρειες www.kathimerini.gr, 14 de novembre del 2010. (grec)
* 1 2 Greek Ombudsman : Giorgos Kaminis Arxivat 2002-12-19 a Wayback Machine. www.synigoros.gr [Consulta:15 de novembre del 2010] (anglès)
# Bnei Yehuda Tel Aviv FC

El Bené Yehudà Tel Aviv F.C. (en hebreu: מועדון כדורגל בני יהודה תל אביב, Moadon Kadurégel Bené Yehudà Tel Aviv), normalment anomenat Bené Yehudà, és un club de futbol israelià del barri ha-Tiqvà a Tel-Aviv. El seu nom significa Fills de Yehudà.

## Història

El club va ser format el gener de 1936 per un grup d'amics encapçalat per Nathan Sulami. Ascendí a la primera divisió israeliana per primer cop l'any 1959, però sempre ha estat a l'ombra dels grans equips de la ciutat com el Hapoel Tel Aviv i el Maccabi Tel Aviv. L'any 1968 guanyà el seu primer títol important, la Copa israeliana, que repetí el 1981. El seu major èxit fou la lliga guanyada la temporada 1990.
La major part de la seva història el club jugà a l'estadi ha-Tiqvà del seu barri original. L'any 2004 es traslladà a l'Estadi Bloomfield, a Tel-Aviv.

## Palmarès

* Lliga israeliana de futbol: 1 (1989/90)
* Copa israeliana de futbol: 4 (1967/68, 1980/81, 2016/17, 2018/19)
* Copa Toto: 2 (1991/92, 1996/97)
* Supercopa israeliana de futbol: 1 (1990)

## Referències

* ↑ Bnei Yehuda Tel Aviv Web oficial. «Bnei Yehuda Tel Aviv». Arxivat de l'original el 2007-09-27. [Consulta: 2 setembre 2006].

## Enllaços externs

* Web oficial (anglès) (hebreu)
* Bnei Yehuda Fansite - Web de seguidors (hebreu)
# Narcissus papyraceus subsp. polyanthos

Narcissus papyraceus subsp. polyanthos és una subespècie herbàcia, perenne i bulbosa que pertany a la família de les amaril·lidàcies. És originària del sud de França.

## Descripció

És una planta bulbosa amb les flors de color blanc. Es distribueix pel sud de França.

### Etimologia

Narcissus nom genèric que fa referència del jove narcisista de la mitologia grega Νάρκισσος (Narkissos) fill del déu riu Cefís i de la nimfa Liríope; que es distingia per la seva bellesa.
El nom deriva de la paraula grega: ναρκὰο, narkào (= narcòtic) i es refereix a l'olor penetrant i embriagant de les flors d'algunes espècies (alguns sostenen que la paraula deriva de la paraula persa نرگس i que es pronuncia Nargis, que indica que aquesta planta és embriagadora).
papyraceus: epítet llatí que significa "com a paper".

## Taxonomia

Narcissus papyraceus subsp. polyanthos va ser descrita per (Loisel.) Asch. i Graebn. i publicat a Synopsis der Mitteleuropäischen Flora 3: 390, l'any 1906.

### Sinonímia

* Narcissus polyanthos Loisel., J. Bot. (Desvaux) 2: 277 (1809).
* Narcissus tazetta var. polyanthos (Loisel.) Baker, Gard. Chron. 1869: 1015 (1869).
* Narcissus tazetta subsp. polyanthos (Loisel.) Baker, Handb. Amaryll.: 8 (1888).
* Narcissus linnaeanus subsp. polyanthos (Loisel.) Rouy in G.Rouy i J.Foucaud, Fl. France 13: 49 (1912).
* Narcissus luna Schult. i Schult.f. in J.J.Roemer & J.A.Schultes, Syst. Veg. 7: 974 (1830).

## Vegeu també

* Característiques de les amaril·lidàcies

## Referències

* ↑ Narcissus papyraceus subsp. polyanthos a PacificBulbSociety
* ↑ A Epítets botànics
* ↑ Narcissus papyraceus subsp. polyanthos a Tropicos
* ↑ Narcissus papyraceus subsp. polyanthos a PlantList

## Bibliografia

* Narcissus papyraceus subsp. polyanthos a Kew
# Fitzroy Simpson

Fitzroy Simpson (Bradford-on-Avon, 26 de febrer de 1970) és un exfutbolista jamaicà de la dècada de 1990.
Fou 43 cops internacional amb la selecció de Jamaica.
Pel que fa a clubs, destacà a Manchester City FC, Heart of Midlothian, Swindon Town, Bristol City FC, Portsmouth FC, Walsall i Linfield.

## Referències

* ↑ Fitzroy Simpson - International Appearances
* ↑ Fitzroy Simpson a National-Football-Teams.com (anglès)
* ↑ Perfil a hugmansfootballers.com
# Silvan Dillier

Silvan Dillier (Baden, 3 d'agost de 1990) és un ciclista suís actualment a l'equip Alpecin-Deceuninck. Combina la carretera amb el ciclisme en pista. En el seu palmarès destaca el campionat nacional en contrarellotge del 2015, i el de ruta del 2017 i 2021.

## Palmarès en pista

* 2009
** 1r als Quatre dies de Nouméa (amb Claudio Imhof)
* 2011
** Campió d'Europa sub-23 en Madison (amb Cyrille Thièry)
** Campió de Suïssa de Madison (amb Claudio Imhof)
** Campió de Suïssa en Òmnium
* 2012
** Campió d'Europa sub-23 en Persecució
** Campió d'Europa sub-23 en Madison (amb Jan Keller)
* 2013
** 1r als Sis dies de Zuric (amb Iljo Keisse)

## Palmarès en ruta

* 2007
** Vencedor d'una etapa de la Volta a Ístria
** Vencedor d'una etapa de la Cursa del la Pau júnior
** Vencedor d'una etapa al Tour al País de Vaud
* 2009
** Campió de Suïssa sub-23 en ruta
* 2010
** Campió de Suïssa sub-23 en contrarellotge
* 2011
** Campió de Suïssa sub-23 en contrarellotge
* 2012
** Campió de Suïssa sub-23 en contrarellotge
** 1r al Tour de Berna
** Vencedor d'una etapa al Tour de l'Avenir
* 2013
** 1r al Tour de Normandia
** 1r a la Fletxa ardenesa
** Vencedor d'una etapa al Tour d'Alberta
** Vencedor d'una etapa al Tríptic de les Ardenes
* 2014
** Campió del món en contrarellotge per equips
* 2015
** Campió del món en contrarellotge per equips
** Campió de Suïssa contrarellotge
** Vencedor d'una etapa a l'Arctic Race of Norway
* 2017
** Vencedor d'una etapa al Giro d'Itàlia
* 2017
** Campió de Suïssa en ruta
** 1r a la Ruta del Sud
* 2018
** 1r a la Ruta Adélie de Vitré
* 2021
** Campió de Suïssa en ruta

### Resultats al Giro d'Itàlia

* 2015. 52è de la classificació general
* 2016. Abandona (3a etapa)
* 2017. 67è de la classificació general. Vencedor d'una etapa

### Resultats a la Volta a Espanya

* 2016. 79è de la classificació general
* 2019. 72è de la classificació general

### Resultats al Tour de França

* 2018. 83è de la classificació general
* 2022. 60è de la classificació general
* 2023. 129è de la classificació general

## Referències

* ↑ «Dillier Steps Up To BMC Racing Team For 2014 | Cyclingnews.com». cyclingnews.com, 09-09-2013. [Consulta: 18 febrer 2014].
* ↑ «Dillier: Peter Sagan was an angel and a devil in the same person», 08-04-2018.
* ↑ «Silvan Dillier pips Jasper Stuyven to Giro d'Italia stage six victory after colossal breakaway», 11-05-2017.

## Enllaços externs

* Silvan Dillier a ProCyclingStats
* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Brochis britskii

Brochis britskii és una espècie de peix de la família dels cal·líctids i de l'ordre dels siluriformes.

## Morfologia

* Els mascles poden assolir 8,8 cm de longitud total.

## Hàbitat

És un peix d'aigua dolça i de clima tropical (20 °C-24 °C).

## Distribució geogràfica

Es troba a Sud-amèrica: conca del riu Paraguai.

## Referències

* 1 2 3 «Brochis britskii» (en anglès). FishBase. Froese, Rainer; Pauly, Daniel (editors).
* ↑ Reis, R.E., 2003. Callichthyidae (Armored catfishes). p. 291-309. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* ↑ Baensch, H.A. i R. Riehl, 1991. Aquarien atlas. Bd. 3. Melle: Mergus, Verlag für Natur- und Heimtierkunde, Alemanya. 1104 p.

## Bibliografia

* Nijssen, H. i I. J. H. Isbrücker, 1983: Brochis britskii, a new species of plated catfish from the Upper Rio Paraguai system, Brazil (Pisces, Siluriformes, Callichthyidae). Bulletin Zoölogisch Museum, Universiteit van Amsterdam. 9 (20): 177-186.

## Enllaços externs

* AQUATAB